runetrust/blame-folketinget-dk huggingface dataset:
Rune Lund (EL), 2017-05-19:
De går på arbejde hver dag og bestiller ikke andet end at stoppe forkerte udbetalinger og har i perioden fra januar til september i gennemsnit hver stoppet forkerte udbetalinger for 42,2 mio. kr., og en årsværkspris ligger på en 500.000-600.000 kr., alt afhængigt af hvad det er for en medarbejder, vi taler om.
Nick Hækkerup (S), 2021-03-23:
Det er kun, hvis alle tre betingelser er til stede, at man kan lave et opholdsforbud, som i øvrigt - det er bare for at præcisere det, for det blev også nævnt undervejs – maksimalt kan være 30 dage, og som i øvrigt jo kan være begrænset til f.eks. bestemte tidsrum af døgnet.
Lene Espersen (KF), 2006-03-29:
Men jeg tror, at en af de bedste måder at imødegå nogle af de synspunkter, som de kommer med, er ved selv at diskutere med dem og fortælle, at man er uenig med dem og fortælle, hvordan vi synes, at tingene bør klares, og hvilke principper og værdier det danske samfund bygger på. Det skal man blive ved med at gøre.
Mette Frederiksen (S), 2021-10-07:
Det har været helt rigtigt at bygge supersygehuse, men det nære sundhedsvæsen har jo ikke været prioriteret, og det skal vi i gang med, fordi der er patienter, der falder ned mellem stolene, som kommer i en form for ingenmandsland mellem praktiserende læge, kommune og rehabilitering og det, der sker i det regionale sundhedsvæsen.
Poul Nyrup Rasmussen (S), 1998-12-08:
At frigøre et samfund for spekulationspres skaber den nødvendige tryghed i samfundet og skaber også den politiske ro, der skal til, når vi skal sikre udviklingen af vores velfærdssamfund, og det er egentlig - når alt kommer til alt - helt ind til benet det, der driver regeringen, og det, der driver mig selv: at frigøre samfundet for et spekulationspres. Jeg synes, der sker noget fantastisk spændende i Europa og i resten af verden lige nu: I løbet af ganske, ganske få år får vi to valutazoner, der helt vil dominere den globale økonomiske dagsorden.
Frank Jensen (S), 1999-03-04:
Men jeg kan oplyse, at indenrigsministeren over for mig har oplyst, at Rådet for Den Europæiske Union i 1997 vedtog en fælles aktion, hvorefter medlemsstaterne bør træffe nødvendige foranstaltninger for at sikre, at ofre kan give vidneforklaring under en straffesag, hvis det er påkrævet ifølge medlemsstaternes strafferetspleje.
Jørn Jespersen (SF), 2001-03-29:
Vi vil bare godt sige, at selv med en superoptimering af kloaknettet vil der jo under alle omstændigheder ske brud og udsivning, og derfor er det som alle andre steder også her ud fra et forsigtighedsprincip, at vi må sige, at der ikke er andre langsigtede, bæredygtige veje end en udfasning af alle de farlige kemikalier.
Kristian Thulesen Dahl (DF), 2000-08-24:
Derfor, hvis tilhængerne virkelig mener at have ret i, at de andre lande bare vil sige: Ja, selvfølgelig kan I forlade euroen igen - hvis vi skal tage det for pålydende, så må der jo heller ikke være nogen problemer i, at vi får ændringsforslaget om fortrydelsesretten gennemført her i dag. Det fremgår af det, at de andre lande ved en dansk indmeldelse i euroen allerede her skal acceptere, at vi kan træde ud igen alene på baggrund af dansk forfatningsret.
Christoffer Aagaard Melson (V), 2024-03-12:
Det er, ligesom om ordføreren argumenterer for, at det er værre, altså at man skal respektere dem, der siger, at de ikke vil donere, mere end dem, der siger, at de gerne vil donere – altså at det et eller andet sted er et mere værdigt sted at stå, end hvis du gerne vil donere.
Søren Espersen (DF), 2014-01-21:
Som jeg sagde i forbindelse med den sidste debat, vi havde om emnet, var der masser af ordførere, der tilkendegav, at de nok et eller andet sted var indstillet på, at den her paragraf burde ophæves, men at de ville stemme imod, fordi, tror jeg, de var irriterede over Dansk Folkepartis bemærkninger.
Jann Sjursen (KRF), 2001-01-25:
Så fra Kristeligt Folkepartis side er vi faktisk positive over for Frihed 2000's forslag, ligesom vi vil være det over for et ændringsforslag fra SF ved andenbehandlingen om, at man - som en lappeløsning vil jeg så sige - ændrer frameldingskuponen til en tilmeldingskupon.
Liselott Blixt (DF), 2020-01-23:
Men der må jo være nogle muligheder for at se på, hvordan vi sikrer, at vi får nogle rigtig dygtige kirurger, nogle rigtig dygtige læger, men også, at patienterne forstår, hvad der sker, når de bliver indlagt, og når de får at vide, hvilken behandling de skal gennemgå.
Sascha Faxe (ALT), 2026-02-18:
Når jeg hører, at der er steder, hvor man er bekymret for, at der er en høj radioaktivitet, f.eks. i spildevand omkring rensningsanlæg osv., og når jeg og andre, der er nysgerrige og kigger efter, ikke kan finde nogen former for kontrol med virksomhedernes egenkontrol, så er det der, hvor jeg tænker: Tillid er godt, men tilsyn bruger vi jo alle mulige steder.
Lennart Damsbo-Andersen (S), 2010-01-28:
Jeg vil godt spørge, om det ikke kunne være en metode, at staten går ind – det er jo det, vi taler om her – mens vi venter på, at vi får optimeret inddrivelsen, som hr. Erling Bonnesen sagde, og betaler det, som det koster, til kommunerne og også til de kommuner på Syd- og Midtfyn, som har omkring, nu skal jeg tage det rigtige tal, 150 mio. kr. ude i restancer.
Kim Behnke (UP), 2001-04-24:
skal ophæves i en konkret paragraf: Jamen hvis man når frem til en samlet oversigt, som der jo desværre ikke er nogen, der har i dag, men hvis man nåede frem til en sådan samlet oversigt, så ville man kunne benytte den metode, som vi har benyttet i L 175, som vi tidligere har behandlet i dag.
Lene Espersen (KF), 2001-05-31:
Jeg synes sådan set, den socialdemokratiske ordfører minder mig om de tre små aber, der hverken kan høre, se eller tale, men som behændigt tager hænderne og lægger dem for ørerne, øjnene og munden, fordi man ikke vil erkende, at der er et kæmpestort problem.
Joy Mogensen (S), 2020-02-28:
Respekt for, at ordføreren har nogle oplysninger, jeg ikke har, og hvis det skulle forholde sig således, som ordføreren fremstiller det, så viser det jo bare mig, at det her er et utrolig komplekst område, hvor tingene hænger sammen, hvor biodiversitet og natur og økologi og CO 2 -aftryk alt sammen skal hænge sammen.
Margrethe Vestager (RV), 1999-04-14:
Venskabsforbindelserne har også været med til at understrege over for danskerne, at selv om de østeuropæiske kirker i dag har lov til at udfolde deres liv, som de gerne vil, hæmmes de af, at de mangler ressourcer til at få genvundet og genrejst de mange kirkebygninger, så de igen kan få rammer om gudstjenesterne og de kirkelige handlinger.
Per Clausen (EL), 2009-04-15:
Jeg må så konkludere, at hr. Knud Kristensens synspunkt er det ganske enkle, at det efter hans opfattelse er rimeligt, lovligt og i orden, at den måde, som vi behandler mennesker, der modtager sygedagpenge på, er den, at vi siger: Vi har måske ikke lige fået lavet loven om, så vi har fået strammet det så meget op, som vi gerne ville, men vi igangsætter et forsøg, og hvis I ikke ønsker at medvirke i det forsøg, tager vi sygedagpengene fra jer.
Christian Juhl (EL), 2014-05-09:
Det kunne jo også være, at det var en idé at lave andelsselskaber, når man nu skulle drive en virksomhed, sådan at man gjorde sig fri af de renteåg, der er i den måde, vi finansierer tingene på, og sådan at staten overtog jorden lige så langsomt, når nu de alligevel går konkurs ude i de små byer.
Jan E. Jørgensen (V), 2021-06-03:
Måske skulle man i regeringen forsøge at åbne ørerne og lytte lidt til, hvad andre mennesker siger, og ikke bare i sin magtfuldkommenhed mene, at man har fundet de vises sten, den hellige gral, og hvad ved jeg, og har den eneste rigtige løsning.
Lea Wermelin (S), 2020-05-05:
Husdyrreguleringen varetager hensynet til naboer ved at regulere en række forhold, herunder sikre, at nogle centralt fastsatte beskyttelsesniveauer for ammoniak og lugt er overholdt, og at der ikke i øvrigt er væsentlige påvirkninger af omgivelserne som følge af f.eks. støj, støv, fluegener m.v.
Theresa Berg Andersen (SF), 2025-05-16:
Da regeringens Trivselskommission blev nedsat i 2023, var det netop også er for at blive klogere på, hvordan vi kunne forebygge mistrivsel og sårbarhed i samfundet, så der kan skabes bedre rammer for det gode, virksomme og meningsfulde børne- og ungeliv.
Kristian Thulesen Dahl (DF), 2021-10-27:
Det er noget, vi har afvejet her i Folketinget, det er noget, Højesteret har vurderet, jo også i forhold til de gældende regler, og jeg synes virkelig, det er grænseoverskridende, at vi på den måde gang på gang ser, at vi bliver underkendt af et internationalt retssystem, som Folketinget så bare må rette ind efter, og som vi i virkeligheden bliver sådan et gummistempel for.
Marianne Jelved (RV), 2019-12-10:
Jeg vil sige, at man også kan forestille sig, at der faktisk bliver mulighed for, at barnet kan besøge forældrene, altså at man kan have et samvær mellem barn og forældre under de rigtige omstændigheder, mens barnet så alligevel bor hos f.eks. en plejefamilie eller i en institution, hvis det skulle være.
Jens Kirk (V), 2006-01-13:
Socialdemokratiet og Enhedslisten skal selvfølgelig ikke have utak for det initiativ, de har taget her med fremsættelsen af deres lovforslag, men vi har jo også i efteråret hørt fødevareministeren sige, at han vil tage hånd om § 28, stk. 3, i landbrugsloven.
Peter Skaarup (DF), 2020-12-02:
Jeg læser spørgsmålet op, og det lyder sådan her: Er ministeren enig i, at den advarsel om manglende hjemmel til aflivning af raske mink uden for de såkaldte sikkerhedszoner, som ministeren modtog i regeringens covid-19-udvalg den 1. oktober, burde have ført til, at regeringen forhindrede den ulovlige ordre, som regeringen udsendte på pressemødet den 4. november?
Torsten Schack Pedersen (V), 2009-04-30:
Hvad angår de samfundsøkonomiske betragtninger, er det selvfølgelig vigtigt, at de afspejles så fyldestgørende som muligt i forslaget, og hvis det ikke skulle være tilfældet med det, der ligger her, er jeg helt sikker på, at det er noget, vi kan vende tilbage til under udvalgsarbejdet.
Kristian Thulesen Dahl (DF), 2004-09-07:
Det stemmer vi altså også for, når den kommer til behandling, men jeg ved ikke rigtig, om hr. Keld Albrechtsen stemmer for den, eller han egentlig mener, det er fornuftigt nok at gøre det, men alligevel stemmer imod, fordi han skal være imod.
Pernille Blach Hansen (S), 2001-01-16:
Nu kan jeg forstå på fru Ulla Tørnæs, at i en forhåbentlig ikke, men dog måske alligevel engang kommende Venstreregering vil det blive regnet som en diskvalifikation, hvis en embedsmand er medlem af partiet Venstre, og det ser vi da frem til.
Martin Henriksen (DF), 2008-05-28:
Så jeg vil gerne høre, hvad regeringens holdning til det her egentlig er, for undervisningsministeren siger, at Danmark er flerkulturelt, punktum; integrationsministeren siger, at Danmark er flerkulturelt, punktum; statsministeren siger, at verden er flerkulturel, og derfor er Danmark flerkulturelt, fordi vi er en del af verden - det er jo svært at være uenig i det synspunkt, kan man så sige, i hvert fald hvad angår statsministeren - og De Konservative mener, at Danmark ikke er et flerkulturelt samfund, og hr. Søren Pind mener, at Danmark ikke er et flerkulturelt samfund.
Aage Frandsen (SF), 2003-01-16:
Baggrunden for, at vi har ønsket denne forespørgsel, er, at der undervejs i diskussionen om råd, udvalg og nævn m.v. har været forskellige begrundelser fra regeringens side for, at man ville nedlægge en række nævn, råd, institutioner m.v. Den første begrundelse var, at man ville spare nogle penge, og i den forbindelse blev der sagt - jeg tror, det var af finansministeren - at vi skal have nogle flere penge til hofter og den slags ting.
Heidi Bank (V), 2023-04-28:
Der er alt for mange fejlbeslutninger, og der mener jeg faktisk, at ministeren ganske fornuftigt har redegjort for, at vi er nødt til at kigge dybere ind i systemet, for at vi i virkeligheden ikke bare ender med at få lavet en løsning, som måske kan give nogle sanktioner, men jo ikke for alvor grundlæggende får løst de udfordringer, der er.
Poul Nyrup Rasmussen (S), 1998-12-02:
Vi er kommet dertil nu, fru Pia Kjærsgaard, hvor advokaten, den højtlønnede akademiker og andre, der har en meget høj kapitalopsparing, ikke længere pr. automatik fra samfundet får serveret 143.000 kr. i efterløn om året, hvis vi vel at mærke samtidig skal være solidariske.
Peter Skaarup (DF), 2006-12-05:
Hvordan forestiller Enhedslisten sig så, at man med en international politistyrke skulle pågribe bin Laden i Afghanistan, pågribe Al-Qaeda-medlemmerne, de såkaldte sovende celler, rundtomkring i de vestlige samfund – fru Line Barfod peger selv på, at der har været terrorangreb i Madrid og London?
Morten Østergaard (RV), 2011-04-15:
Det vil vi i hvert fald arbejde for, for vi synes – ligesom jeg kan fornemme på alle ordførere at der er enighed om – at det er afgørende, at vi moderniserer lovgivningen, så Danmark fortsat kan være en stor søfartsnation med masser af ansatte, også af danskere på danske skibe.
Martin Henriksen (DF), 2008-12-11:
Jeg synes også, det er væsentligt at have med i debatten - for det har ikke fyldt så meget, eller slet ikke noget - at der også er mange unge mennesker, som har svært ved de boglige fag, men som eksempelvis kan lære at regne ved at rode med biler eller ved at lave tømrer/snedkerarbejde.
Birthe Skaarup (DF), 2000-01-13:
Og der må naturligvis for den enkelte også være fuldstændig sikkerhed for, at det ønske vil blive respekteret. Dansk Folkeparti har på et tidspunkt rettet en skriftlig forespørgsel om, hvorvidt det kunne blive påført sygesikringskortet, om man vil være donor eller ej, og vi mener stadig væk, at det ville være en god idé.
Susie Jessen (DD), 2024-04-03:
Og hvad gør det egentlig ved de kvinder, som er ansøgere til de her ledelsesposter, at de lige pludselig bliver valgt til via en kvote, fordi de skal udfylde et eller andet hul i en ledelse, fordi man mangler en kvinde og derfor siger: Så sætter vi lige Else ind?
Thor Pedersen (V), 2001-05-15:
Jeg har det så dårligt, når jeg ser fjernsyn og ved, at den statsterror, der finder sted i Zimbabwe under Mugabe, i virkeligheden får dansk støtte, fordi vi finansierer en del af den finanslov, som gør, at Mugabe kan blive siddende på magten i Zimbabwe. Jeg har det rigtig dårligt med det.
Søren Søndergaard (EL), 2001-06-01:
Det forslag, vi har fremsat, er, at man ændrer det, sådan at man påtvinges en ny køreprøve, hvis man kører mere end 50 pct. for stærkt, for det er jo et udtryk for, at af den køreprøve, man har været oppe til, har man glemt det, der var pointen, nemlig at fart er noget, som er alvorligt, hvis man overtræder fartgrænserne.
Pernille Skipper (EL), 2015-04-21:
Hr. Simon Emil Ammitzbøll må have fulgt med i nogle af de diskussioner, der har været blandt privacyadvokatører og bevægelser på internettet, som bl.a. har forsøgt at få klarlagt, hvor mange videokameraer der egentlig er i det offentlige rum, fordi man har som formål at påpege, at det er en for voldsom mængde, og at et sådant overblik i højere grad ville kunne bidrage til en debat, der forhåbentlig skulle føre frem til, at overvågningen blev mindre.
Morten Messerschmidt (DF), 2007-02-09:
Nu er Venstre jo kendt som et parti, der går ind for liberalisering, fordi det som udgangspunkt er godt for forbrugerne, idet det giver lavere priser og bedre vilkår, at forbrugerne selv kan vælge, og det er jeg sådan set fuldstændig enig i.
Rasmus Jarlov (KF), 2017-09-07:
Nu vil jeg så bare gerne spørge, om fru Aaja Chemnitz Larsen kan nævne nogle af de ønsker, som Inuit Ataqatigiit – jeg håber, det var godt nok udtalt – har til forsvarsforliget, for så må vi andre jo prøve at bringe dem frem under forhandlingerne, selv om det ikke bliver det samme.
Karina Lorentzen Dehnhardt (SF), 2023-10-26:
Vi har derfor også foreslået, at man kunne lave en forsøgsordning med det, som vi kalder straf straks-fodlængde, for i dag er det sådan, at man går og venter på at blive indkaldt til afsoning, og i den tid kan man jo potentielt møde sit offer, og det synes vi er krænkende.
Kristian Thulesen Dahl (DF), 2001-02-27:
Med hensyn til den indvandringspolitik, vi har haft en længere debat om, må jeg bare sige, at jeg synes, det svæver fuldstændigt i det uvisse, hvad nogle partiers politik er på det område: Har vi et forbehold, så skal vi vel også bruge det, aktivere det, hvor vi finder, det er til gunst for Danmark.
René Christensen (DF), 2018-09-06:
Hvis man oplever, at der er gymnasier i provinsen, der bliver nødt til at blive lagt sammen, så bliver der længere til en uddannelse, og så kan det være, at der er unge, der vælger en uddannelse fra og vælger noget andet til, og hvis vi har flere unge, som ikke vælger en uddannelse til, har vi først rigtig tabt.
Anne-Mette Winther Christiansen (V), 2009-12-01:
Når det er sådan, er det måske væsentligt, at vi netop har fået vores mentorordninger i gang, at vi netop har fået et undernetværk på dem, så de får chancen for at opleve, at de er lige så gode som alle andre, og at vi anerkender dem for det, de kan.
John Dyrby Paulsen (S), 2007-05-09:
Men det, der er det korte af det lange i det her, er, at regeringen giver en skatterabat til de firmaer, der giver privat sundhedsforsikring, og det, vi siger, er, at vi i virkeligheden synes, at de penge ville gøre mere nytte i det offentlige sundhedssystem, så de kunne sørge for, at det offentlige sundhedssystem blev udviklet hurtigere, end det ellers ville.
Morten Bødskov (S), 2010-09-07:
Det står i vores finanslovudspil, at bl.a. kontanthjælpsloftet og starthjælpen bliver afskaffet, for vi mener ikke, at det hjælper nogen, hverken den, der er på kontanthjælp, eller den, der er på starthjælp, eller det danske samfund, at man trykker folk og holder folk nede og tror på, at det så at sige skal give dem incitamentet til at komme videre.
Jeppe Mikkelsen (RV), 2014-03-14:
Vi radikale kan også bakke op om denne modernisering af indsamlingsreglerne, som har været nøje behandlet gennem et udvalgsarbejde, hvor bl.a. indsamlingsorganisationernes brancheorganisation har siddet med, så man kan sige, at indsamlingsorganisationerne også har været repræsenteret deri.
Kristian Thulesen Dahl (DF), 2003-01-16:
Og bør reglerne ikke fremadrettet være sådan, at man tager højde for, at embedsmænd i almindelighed selvfølgelig ikke skal misbruges, som de efter vores opfattelse blev ifølge de gældende regler, fordi vi føler, de blev brugt partipolitisk i forbindelse med disse folkeafstemninger?
Karsten Lauritzen (V), 2019-12-03:
Ja, det, der står i Vederlagskommissionens anbefalinger i forhold til barsel, er, at man ønsker, at folk med børn kommer i Folketinget, og der har man simpelt hen sagt – og det er jeg ikke sikker på er rigtigt – at vi bliver nødt til at have nogle mere lukrative barselsregler i Folketinget end i resten af samfundet, fordi vi gerne vil have, at folk med børn er en del af parlamentet.
Benny Engelbrecht (S), 2011-01-26:
Nuvel, ministeren har ingen bekymringer i forhold til den del af det, og derfor skal mit afsluttende spørgsmål igen også blot være af den mere principielle karakter, nemlig om ministeren vil finde det hensigtsmæssigt, at stadig flere forskningsinstitutioner i Danmark benytter sig af sådan en opsparingsteknik, hvor man altså sparer op til store projekter over flerårige perioder.
Leif Lahn Jensen (S), 2009-02-20:
Så det vil sige, at det, som bl.a. Socialdemokraterne egentlig har ønsket, kommer til at stå her, nemlig at når man går i gang med den her diskussion med læreren og forælderen og eleven, så skal lærerne også fortælle forældrene om de her regler om PPR og de ting, der kommer til at stå i bekendtgørelsen.
Kaare Dybvad Bek (S), 2023-05-04:
Men man kan selvfølgelig sige, at de principielle ting i det, altså spørgsmålet om, om man overhovedet har lov til at gøre det her, og om det er rimeligt, at man ikke laver en asylbehandling i Danmark, er jo de samme, uanset om det er et europæisk eller et dansk system, man laver.
Karen Hækkerup (S), 2014-05-20:
Der er ikke tale om, at der bare er en åben invitation – man må ikke have begået kriminalitet, man skal være velintegreret – men der er skabt et nåleøje for præcis den gruppe børn, som blev ladt tilbage, sidst reglerne blev ændret, og hvor der ikke var øje for, at der var nogle, som faldt i et hul i systemet.
Mikkel Dencker (DF), 2004-04-28:
Jeg må henvise til det, jeg sagde i min ordførertale, som netop var, at hvis konsekvensen af gennemførelsen af det radikale forslag bliver, at de billigste biler bliver dyrere, så det generelt vil blive sværere at anskaffe sig en bil for folk, som ikke har en høj indtægt, kan vi ikke støtte forslaget.
Christina Olumeko (ALT), 2025-01-16:
Jeg synes egentlig, det er ærgerligt, at Radikale Venstre ikke kan støtte forslaget her, for jeg synes faktisk, det minder meget om det forslag, som Radikale Venstre stillede i sidste samling, nemlig B 58, som også handlede om forhandlinger, men bare på et andet område.
Victoria Velasquez (EL), 2024-01-30:
Det her er jo EU-lovgivning, og derfor synes jeg, det er interessant at høre, hvad Venstre så agter at gøre – både i forhold til at få bundet regeringen til, hvad vi får ændret i EU-regi, men også i forhold til hvad vi kan gøre i forhold til den nationale lovgivning.
Mai Henriksen (KF), 2011-12-19:
Når der derfor ikke er noget incitament eller gevinst ved at tage et job, er der nogle, der er indrettet sådan, at de undlader at gøre det. Så siger ordføreren her til sidst – hun stiller gode spørgsmål, det er jeg rigtig glad for – at der ikke er noget nyt, og at jeg må kende til reglerne for andenbehandling.
Kristian Thulesen Dahl (DF), 1999-03-17:
så har vi fået et skriftligt svar her i Folketinget om, at det kan man ikke pege på, for det vil man generelt vurdere i fremtiden. Ministeren må her i spørgetimen i dag konkret kunne komme med nogle eksempler på, hvor regeringen har ting på bordet, der viser, at den er imødekommende over for de områder, der bliver ramt ved bortfaldet af det afgiftsfri salg.
Kim Christiansen (DF), 2012-06-11:
Jeg synes, det er beskæmmende, at regeringen i sit regeringsgrundlag taler om, at vi skal bekæmpe social dumping, at vi skal bekæmpe cabotagekørsel, men når det så kommer til, at vi skal trykke på knapperne herinde i salen, står man altså ikke ved det, man selv har været fremme med i regeringsgrundlaget.
Bent Bøgsted (DF), 2012-11-06:
Når man så også hører, at de ansatte ude i de kommunale institutioner føler, at der kommer flere og flere ind med løntilskud, samtidig med at kommunerne skal spare og fyrer nogle af de fastansatte, så kan man spørge, om det, der kommer i spil her, er fortrængning af fastansatte.
Søren Pind (V), 2012-03-02:
Hvorfor er det så farligt at henvende sig til de russiske myndigheder med henblik på at få afklaret den utrolige sag, vi har set udfolde sig i medierne omkring hr. Ole Sohns fortid, hvor der er modtaget penge fra en fremmed magt, og hvor der er foregået alle mulige mærkværdige transaktioner, som det har været ubegribelig vanskeligt at få erhvervsministeren til at forholde sig til?
Kim Andersen (V), 2004-06-01:
På baggrund af dette vil jeg jeg gerne på vegne af Venstre, Dansk Folkeparti og Det Konservative Folkeparti fremsætte følgende: Forslag til vedtagelse »Folketinget konstaterer, at der i dag sker en omfattende udnyttelse af biomasse og affalds- og restprodukter til energiformål, og at udnyttelsen forventes at stige i de kommende år. Folketinget ser frem til at modtage en handlingsplan for den fremtidige energiinfrastruktur senest den 1. marts 2005.
Søren Pape Poulsen (KF), 2018-05-29:
Heldigvis er risikoen for at komme på forsiden af en landsdækkende avis ikke stor, men når det sker, og når det er udtryk for en strafbar krænkelse af privatlivet, står konsekvenserne for gerningsmanden slet, slet ikke mål med konsekvenserne for offeret.
Margrethe Vestager (RV), 2004-12-07:
Når en lærer som en del af sin professionalisme og som en del af sit pædagogiske arbejde måtte vælge at bruge en test i et anliggende mellem eleven og læreren med henblik på lærerens tilrettelæggelse af den videre undervisning, støtter vi, at læreren har de redskaber til rådighed, sådan som virkeligheden er i dag.